open-index/open-wikipedia-markdown huggingface dataset:
Bobby Helms

**Robert Lee Helms** (15. august 1933 Helmsburg, Indiana osariik – 19. juuni 1997 Martinsville, Indiana osariik) oli USA kantrilaulja, kelle tuntuim laul on jõuluhitt "Jingle Bell Rock" (1957).

Helms oli pärit muusikute perekonnast Indiana osariigist. Enne soolokarjääri alustamist esines Helms koos oma venna Freddiega. 1956. aastal suundus ta Tennessee osariiki Nashville'i, kus ta oli Ernest Tubbi ühe salvestussessiooni ajal taustalaulja. Tubb soovitas tal sõlmida plaadileping Decca Recordsiga.

1957. aastal andis Helms välja oma esimese hiti, "Fraulein", mis jõudis kantrisinglite edetabelis esikohale ja Billboard Hot 100 singlite edetabelis 36. kohale. Hiljem samal aastal tuli välja singel "My Special Angel", mis jõudis samuti kantrisinglite edetabelis esikohale ja Billboardi singlite edetabelis seitsmendaks.

1957. aasta sügisel ilmunud singel "Jingle Bell Rock" sai kohe tohutuks hitiks ning see on hiljem kujunenud jõuluklassikaks, mis on jõulude ajal üks mängitumaid laule.

Pärast "Jingle Bell Rocki" oli tal veel mõned hitid, mis jõudsid kantrisinglite ja Billboardi singlite edetabelisse.

Helms on võetud Rockabilly Hall of Fame'i liikmeks.

## Viited
Martina McBride

**Martina Mariea McBride** (neiupõlvenimega **Schiff**; sündinud 29. juulil 1966 Sharonis, Kansase osariigis) on USA kantrilaulja. Ta on tuntud oma soprani hääleliigi ja kantripopi laulude poolest.

1991. aastal sõlmis ta lepingu RCA Recordsiga. Aasta hiljem ilmus tema neotraditsioonilise kantri stiilis debüütsingel "The Time Has Come". Samal aastal ilmus tema samanimeline debüütalbum. Aja jooksul tekkis tal popi ja kantri vaheline stiil, mis sarnaneb Shania Twaini ja Faith Hilli stiiliga. McBride'il on olnud Billboardi kantrisinglite edetabelis paarkümmend hittsinglit, sealhulgasviis esikohasinglit aastatel 1995–2001. 2007. aastal salvestas McBride elektrooniliselt produtseeritud dueti "Blue Christmas" koos Elvis Presleyga; laul ilmus aasta hiljem välja antud Presley kogumikalbumil "Christmas Duets".

McBride'il on ilmunud neliteist stuudioalbumit, üks kontsertalbum ja mitu kogumikalbumit. Seitse tema albumit on saanud plaatinaplaadi staatuse. USA-s on tema plaate müüdud üle 14 miljoni eksemplari. Country Music Association on valinud McBride'i neljal korral (aastatel 1999, 2002, 2003 ja 2004) ja Kantrimuusika Akadeemia kolmel korral (aastatel 2002–2004) aasta naiskantrilauljaks. McBride on esitatud Grammy auhinnale 14 korral, kuid pole kordagi võitnud. Ta on Grand Ole Opry liige.

## Stuudioalbumid

* "The Time Has Come" (1992)
* "The Way That I Am" (1993)
* "Wild Angels" (1995)
* "Evolution" (1997)
* "White Christmas" (1998)
* "Emotion" (1999)
* "Martina" (2003)

* "Timeless" (2005)
* "Waking Up Laughing" (2007)
* "Shine" (2009)
* "Eleven" (2011)
* "Everlasting" (2014)
* "Reckless" (2016)
* "It's the Holiday Season" (2018)

## Viited

## Välislingid
* Laulja koduleht
Hévíz

**Hévíz** on linn Ungaris Zala komitaadis, umbes 8 km Keszthelyst loodes.

## Viited

## Vaata ka
*Hévízi vesiravila
*Hévízi järv

## Välislingid
Hévízi vesiravila

**Hévízi vesiravila** (ungari keeles *Szent András Állami Reumatológiai és Rehabilitációs Kórház*) on Ungari Hévízi linnas asuva samanimelise järve kallastel paiknev spaa. Sealsete kuumaveeallikate vett on kasutatud kümblusraviks sajandeid.

## Vaata ka
*Hévízi järv

## Välislingid
Hévízi järv

**Hévízi järv** (ungari keeles *Hévízi-tó*) on järv, mis asub Hévízi linnas Ungaris, umbes 8 km kaugusel Balatoni edelaosast. See on maailma suurim kuumaveejärv, mille veetemperatuur sobib ujumiseks.

## Vaata ka
*Hévízi vesiravila

## Välislingid
Dion DiMucci

**Dion Francis DiMucci** (sündinud 18. juulil 1939 New Yorgis) on USA laulja ja laulukirjutaja. Tema muusika on hõlmanud elemente *[[doo-wop]]*ist, rokkmuusikast, R&B-st ja hilisemal perioodil bluusist. 

Ta sündis New Yorgis Bronxi linnaosas itaalia-ameerika perekonnas. Lauljakarjääri alustas ta 1950. aastate teises pooles vokaalansamblis Dion and the Belmonts. 1960. aastate alguses alustas ta soolokarjääri. 

Dion oli üks populaarsemaid USA poplauljaid Briti invasiooni-eelsel perioodil. 1950. aastate lõpus ja 1960. aastate alguses oli tal sooloesinejana ning Dion and the Belmontsi või The Del-Satinsi liikmena kokku 39 esineljakümne hitti. Tema tuntumate hittide hulka kuuluvad "Runaround Sue" (tema ainus #1 USA-s), "The Wanderer", "Ruby Baby" ja "Lovers Who Wander". 

Dioni populaarsus vähenes 1960. aastate keskel. 1960. aastate teises pooles muutis ta oma stiil ning hakkas esitama tõsisema sisuga laule. Tema tuntuim tolle perioodi laul on *[[folk rock]]*i stiilis "Abraham, Martin and John", mis oli kirjutatud pühenduseks samal aastal mõrvatud Martin Luther Kingile ja Robert F. Kennedyle ning mis jõudis USA singliedetabelis Billboard Hot 100 neljandale kohale. 

1960. aastate lõpus ja 1970. aastate alguses Dioni populaarsus taastus ning ta on jätkanud muusika tegemist siiani. Kriitikud, kes suhtusid negatiivselt tema varasesse loomingusse ja pidasid teda pelgalt teismeliste iidoliks, on kiitnud hiljem tema hilisemat tööd ning on toonud välja tema muusika teistele muusikutele. 

1989. aastal võeti ta Rock'n'rolli Kuulsuste Halli liikmeks.

## Viited

## Välislingid
* https://diondimucci.com/
Otis Redding

**Otis Ray Redding Jr.** (9. september 1941 Dawson, Georgia osariik – 10. detsember 1967 Madison, Wisconsini osariik) oli USA laulja ja laulukirjutaja. Teda peetakse USA levimuusika ajaloo üheks kõige paremaks lauljaks ning üheks kõige tähtsamaks artistiks soulimuusikas ja rütmibluusis. Redding sai oma laulustiili juures inspiratsiooni gosplist. Ta mõjutas oma stiiliga paljusid teisi 1960. aastate soulimuusikuid. 

Ta sündis Georgia osariigis. Redding lahkus 15-aastaselt koolist, et hakata rahaliselt perekonda toetama, liitudes Little Richardi taustaansambliga The Upsetters. Lisaks võttis ta Maconis osa kohalikust talendivõistlusest. 1958. aastal liitus ta bluuskitarristi Johnny Jenkinsi ansambliga The Pinetoppers, millega ta turneetas lõunaosariikides; lisaks oli ta turneel Jenkinsi autojuhiks. 1960. aastate alguses esines ta plaadifirma Stax Recordsi stuudios ja sõlmis seejärel plaadifirmaga lepingu. 1962. aastal ilmus Reddingi debüütsingel "These Arms of Mine".

1964. aastal ilmus tema debüütalbum "Pain in My Heart", mis oli algul populaarne ainult mustanahaliste seas, kuid hiljem jõudis Redding ka laiema Ameerika popmuusika kuulajaskonna ette. Ta esines muuhulgas Los Angelese populaarses ööklubis Whisky a Go Go ning turneetas Euroopas, esinedes Londonis, Pariisis ja teistes suurlinnades. 1967. aasta juunis astus ta üles Californias Monterey popfestivalil. 1967. aastal laulis Aretha Franklin kuulsaks Reddingi kirjutatud laulu "Respect".

Vaid paar nädalat enne oma surma salvestas Redding koos kitarristi Steve Copperiga laulu "(Sittin' On) The Dock of the Bay". Redding hukkus 1967. aasta detsembris lennuõnnetuses vaid 26-aastaselt. 1968. aasta jaanuaris anti "(Sittin' On) The Dock of the Bay" välja singlina ja sellest sai esimene postuumne esikohasingel USA singlite edetabelis Billboard Hot 100. 1968. aasta veebruaris tuli postuumselt välja tema album "The Dock of the Bay", mis jõudis Suurbritannia plaadimüügi edetabelis esikohale.

Redding pälvis postuumselt kaks Grammy auhinda. 1999. aastal tunnustati teda postuumselt Grammy elutööauhinnaga. 1989. aastal võeti ta Rock'n'rolli Kuulsuste Halli liikmeks ja 1994. aastal Laulukirjutajate Kuulsuste Halli liikmeks.

## Diskograafia
;Stuudioalbumid
* "Pain in My Heart" (1964)
* "The Great Otis Redding Sings Soul Ballads" (1965)
* "Otis Blue: Otis Redding Sings Soul" (1965)
* "The Soul Album" (1966)
* "Complete & Unbelievable: The Otis Redding Dictionary of Soul" (1966)
* "King & Queen" (1967)
;Postuumsed stuudioalbumid
* "The Dock of the Bay" (1968)
* "The Immortal Otis Redding" (1968)
* "Love Man" (1969)
* "Tell the Truth" (1970)
* "Remember Me" (1992)
Klaus Mäkelä

**Klaus Mäkelä** (sündinud 17. jaanuaril 1996 Helsingis) on soome dirigent ja tšellist.

Mäkelä on õppinud Sibeliuse Akadeemias orkestrijuhtimist Jorma Panula juhendamisel ning tšellot Marko Ylöneni, Timo Hanhineni ja Hannu Kiiski juhendamisel.

2020. aasta sügisest on ta Oslo-Filharmonieni peadirigent. Ta on 2021. aasta sügisest ka Orchestre de Paris muusikaline juht.

## Välislingid
*https://klausmakela.com/
Carlos Alberto França

**Carlos Alberto Franco França** (sündinud 18. aprillil 1964 Goiânias) on Brasiilia diplomaat ja poliitik.

Carlos Alberto França lõpetas Brasília ülikooli 1986. aastal rahvusvaheliste suhete erialal ja 1990. aastal õigusteaduse erialal. 1992. aastal lõpetas ta Instituto Rio Branco diplomaatia erialal. Seejärel töötas ta Brasiilia Välisministeeriumi haldusosakonnas ja Brasiilia presidendi kantseleis. Aastatel 1999–2011 oli ta diplomaatilisel tööl Brasiilia saatkondades Washingtonis, Asunciónis ja La Pazis. 2011–2015 oli ta Brasiilia presidendi protokolliülem. 2015. aasta märtsist kuni 2017. aastani töötas ta erasektoris. Seejärel pöördus ta tagasi Brasiilia Välisministeeriumisse, kus oli kuni 2018. aasta oktoobrini esialgu teaduse ja tehnoloogia osakonna juhataja ja seejärel protokolliülem. Samaagselt oli ta 2017. aasta novembrist kuni 2018. aasta oktoobrini Brasiilia presidendi protokolliülema asetäitja. 2019. aasta jaanuaris sai ta Brasiilia presidendi protokolliülemaks ja 2020. oktoobris peanõunikuks.

Alates 29. märtsist 2021 kuni 31. detsembrini 2022 oli Carlos Alberto França Brasiilia välisminister.

## Viited
Tartu jaamahoone

**Tartu jaamahoone** on jaamahoone Tartu raudteejaamas.

Alates 1997. aastast on Tartu jaamahoone kultuuriministri määrusega arvel kultuurimälestisena (nr 7013).

## Kirjeldus
Vene keisririigi tolleaegse süsteemi kohaselt II klassi liigitunud jaamahoonele tüüpiliselt valmis hoone keskmine korpus kivist. 
Jaamahoone raudteepoolsel küljel liitub ehitisega pikk puitpostidele toetatud varikatus. 

Valdavalt ristkülikukujulise põhiplaaniga puithoone keskel paikneb lai kolmekülgne trepp. Hoonet iseloomustab kaks kergelt eenduvat tiibosa. 

Vaksalihoone siseruumidest on kõige esinduslikum läbi kahe korruse ulatuv ja enam kui 9 m kõrgune peaootesaal, mille lage ehib rosett. Ruumi seinad on kaunistatud mitme erisuguse ülestikku asetatud karniisiga.

## Ajalugu

Tartu jaama peahoone ehitati 1875.–1877. aastal väljapoole toonast Tartu linna. Hoone ehitati tõenäoliselt mugandatud ülevenemaalise näidisprojekti järgi, ehitise inseneriks oli Hermann von Stavenhagen.

Nõukogude ajal töötasid jaamahoones piletikassad, restoran (Liiper), ajalehekiosk, meditsiinipunkt, juuksur, pakihoidla, ootesaalid ja ka miilitsapunkt.

Taasiseseisvumise järel paiknesid jaamahoone ruumides erinevad väikefirmad.

2000. aastate alguseks häiris vaksalihoone halb seisund nii Tartu linna kui ka toona majas piletikassat pidanud Edelaraudteed. Kuna aga kumbki neist ei soovinud raudteejaama osta ja remontida, pandi maja müüki. 2003. aasta septembris ostis selle AS-ilt Eesti Raudtee ettevõtja Rein Kilgile kuulunud firma Elikante. Toona hinnati vara turuhinnaks 1,4 miljonit krooni. Eesti Raudtee andis vaksalihoone, pagasiaida, garaaži ja WC Elikantele tasuta, ostja pidi aga maksma Eesti Raudteele riigile tasumiseks 213 559 krooni ja 33 senti käibemaksu. Aastate vältel maja vähehaaval remonditi, kuid reisijad ei saanud kasutada ootesaali.

31. augusti öösel 2006 süüdati raudteejaama hoone. Tules sai kahjustada hoone raudteepoolne külg ja katus. Hävis nõukogudeaegne interjöör, kuid algupärased detailid säilisid krohvi ja kivide all. 2007. aasta augustis vahistati süütamises kahtlustatavad, 2009. aasta juunis mõistis kohus nad tingimisi vangi..

Järgnenud aastatel kestis jaamahoone remont vahelduva eduga. Hoone restaureerimiseks esitati mitu tähtaega: 2007. aasta jaanipäev, 2008. aasta lõpp, 2011. aasta kevad jt.

2012. aastal müüs Rein Kilgile kuuluv OÜ Elikante ehitise Kilgi äripartnerile Aare Käärale kuuluvale OÜ-le AK-Varad. Tartu linn toetas ootesaali remonti 100 000 euroga. Taastamisega tegeles arhitekt Aivar Roosaar, töid tegi ehitusettevõte Vennad Ehitus.

2012. aasta 20. juulil sai maja taas kasutusloa, 25. juulil avati hoone reisijatele. Hoone rendiks on sõlmitud 20-aastane üürileping AS-i Eesti Raudtee tütarettevõttega AS EVR Infra.

## Pilte

Tartu railway station rear entrance.jpg|Rööbastepoolne jaamahoone sissepääs
Tartu raudteejaama jaamahoone.JPG|Jaamahoone 2010. aastal
Tartu raudteejaama perroon.jpg|Tartu raudteejaama perroon
Tartu raudteejaama tunneli sissepääs.JPG|Tunneli sissepääs hoone kõrval
Tartu vaksalihoone.JPG|Renoveeritud ootesaal
Tartu raudteejaam (2).JPG|Ootesaal


## Viited

## Välislingid

* Jaama peahoone kultuurimälestiste registris
Bettina Stark-Watzinger

**Bettina Stark-Watzinger** (sünninimi *Bettina Stark*; sündinud 12. mail 1968 Maini-äärses Frankfurdis) on Saksamaa poliitik, ta on Vaba Demokraatliku Partei liige. Ta oli 8. detsembrist 2021 kuni 6. novembrini 2024 Saksamaa haridus- ja teadusminister.

Ta sündis aastal 1968 Maini-äärses Frankfurdis. Ta lõpetas aastal 1989 katoliikliku gümnaasiumi. Aastatel 1989–1993 õppis ta majandust Johannes Gutenbergi Mainzi Ülikoolis ja Johann Wolfgang Goethe Frankfurdi ülikoolis.

Ta on aastast 2004 Vaba Demokraatliku Partei liige.

8. detsembril 2021 sai temast Saksamaa haridus- ja teadusminister. Ta astus tagasi 6. novembril 2024, kui kantsler Olaf Scholz laskis ta parteikaaslase, rahandusminister Christian Lindneri ametist vabastada.

## Isiklikku
Ta on abielus, tema abikaasa on Hermann Watzinger ning neil on kaks tütart.

## Viited
Albert Wass

**Albert Wass de Szentegyed et Czege** (8. jaanuar 1908 Austria-Ungari – 17. veebruar 1998 Florida osariik, USA) oli Ungari aadlik, metsainsener, romaanikirjanik, luuletaja ja Wass de Czege suguvõsa liige, krahv.

## Välislingid
Svratka

**Svratka** (saksa keeles *Swratka*) on linn Tšehhis Vysočina maakonnas Žďár nad Sázavou ringkonnas. Linn asub Svratka jõe ääres, Žďár nad Sázavoust umbes 18 km põhjakirdes ja Jihlavast ligikaudu 48 km kirdes.

Svratka paikneb merepinnast 632 meetri kõrgusel.

Asulat on esmamainitud 1350. aastal. 1485. aastal olid Svratkal linnaõigused juba olemas. 1627. aastal kaotas Svratka linnaõigused, kuid sai need 1867. aastal tagasi.

## Viited
Březová nad Svitavou

**Březová nad Svitavou** (kuni 1949. aastani **Březová**, saksa keeles *Brüsau*) on linn Tšehhis Pardubice maakonnas Svitavy ringkonnas. Linn asub Svitava jõe ääres, Svitavyst umbes 12 km lõunas, Olomoucist 53 km läänes ja Pardubicest ligikaudu 70 km kagus.

Asula rajati 1300. aasta paiku. Linnaõigused sai Březová 1497. aastal. Raudteeühenduse sai linn 1849. aastal.

## Viited
Mirošov

**Mirošov** (saksa keeles *Miröschau*, varem ka *Mireschau*) on linn Tšehhis Plzeňi maakonnas Rokycany ringkonnas. Mirošov asub Rokycanyst umbes 7,5 km läänekagus ja Plzeňist ligikaudu 21 km idakagus.

Mirošov paikneb merepinnast 457 meetri kõrgusel.

Mirošovi on esmamainitud 1366. aastal.

## Viited
Valehäbi

**Valehäbi** (vt ka võltshäbi) on häbitunne, millel puudub selle tundmiseks alus/põhjus. See on üks häbi alaliikidest.

Valehäbi tekib häbi simuleerimisel, mida on seostatud vigase eneserefleksiooniga. Valehäbi on inimese enda poolt psühholoogiliselt esile kutsutud, kuid erinevalt häbist puudub sellel korrelatiivne situatsioonist tulenev põhjus. Piir häbi ja valehäbi vahel on seega õrn – siira häbi korral omab inimene adekvaatset arusaama häbiväärse olukorra tekitamisest antud kontekstis, valehäbi korral on tegu aga kogeja individuaalse arusaamaga, et häbitunne on põhjendatud, kuigi teiste jaoks situatsioon häbiväärselt ei mõju.

Võib väita, et see on sotsiaalühiskondlik sündroom, mida lapsed üldjuhul ei koge, välja arvatud ebaterves kasvukeskkonnas üles kasvades, mil ettekujutus iseendast välja kujuneb. Valehäbi tundvad inimesed väldivad teatud sotsiaalseid ja suhtlemist kätkevaid olukordi ning selle tekkimist on seostatud näiteks alaväärsuskompleksi, trauma esinemisega lapsepõlves ja järjepideva negatiivse vastumõjuga kaaslaste poolt, mille tulemusel moondub indiviidi minapilt ja igapäevane suhtlus teistega võib saada pärsitud.

## Valehäbi avaldumine
Valehäbi avaldub analoogselt häbiga. Selle kogemise võimalikud sümptomid võib laias laastus jaotada kahte gruppi: füüsilised ja sotsiaal-psühholoogilised tunnused.

### Füüsilised avaldumisviisid

* ettevajunud õlad
* keha jäikus/võimetus seda liigutada
* longus keha
* mahavaatamine ja silmkontakti vältimine
* nutmine
* oskamatus tegutseda spontaanselt
* punastamine
* takerdumine rääkides või tehes seda üleliia pehme häälega
* teiste eest peitumine

### Sotsiaal-psühholoogilised tunnused

* ülitundlikkus
* hirm paista rumalana
* enda tunnete ja/või mõtete varjamine
* väärtusetu ja/või ärakasutatuna tundmine
* muretsemine teiste arvamuse pärast
* eemaletõugatuna/väljajäetuna tundmine
* hirm eksida
* perfektsionism
* pidev kahtlustamine
* suutmatus usaldada
* tähelepanu keskpunktis olemise vältimine
* identiteedi kaotamine
* püüdlus teisi vaigistada ja/või vajadus öelda viimane sõna
* soov olla nähtamatu
* ebapiisavana tundmine
* pidev kahetsemine

## Viited
Klara Geywitz

**Klara Geywitz** (sündinud 13. veebruaril 1976 Potsdamis) on Saksamaa sotsiaaldemokraatlik poliitik. Ta oli alates 8. detsembrist 2021 kuni 6. maini 2025 Saksamaa elamumajandus-, linnaarengu- ja ehitusminister.

Ta sündis aastal 1976 Potsdamis. Ta astus 16-aastaselt Saksamaa Sotsiaaldemokraatliku Partei liikmeks. Aastal 2002 lõpetas ta Potsdami Ülikooli politoloogina.

8. detsembrist 2021 kuni 6. maini 2025 oli ta Saksamaa elamumajandus-, linnaarengu- ja ehitusminister.

## Isiklikku
Ta on abielus ja kolme lapse ema. Usundi poolest on ta luterlane.
Minimal Wind

**<big>Minimal Wind</big>** on Eesti indie-bänd, mis tegutseb alates 2021. aastast. Žanriliselt jääb bändi looming alt-popi ja *[[Indie rock|indie]] rock*i vahele.

Minimal Wind saabus esimest korda Eesti muusikamaastikule, saavutades konkursi Eesti Laul 2022 finaalis oma esimese lauluga "What to Make of This" teise koha. Kihlveokontorid ennustasid tundmatule bändile viimast kohta ning poolfinaalis osales ansambel koroonaviirusesse haigestumise tõttu muusikavideoga, kuid ootamatult saatis ansamblit edu ning rahvusvaheline žürii hääletas loo oma lemmikuks. 

Bänd on Eesti Laulu finaalis osalenud lisaks veel kahel korral, Eesti Laul 2025 looga "Armageddon" ning Eesti Laul 2026 looga "Wounds (Don't Wanna Fall)" koos "Eesti otsib superstaari" 2023 võitja Ant Nurhaniga.

Tähtsamate ülesastumiste seas on külalisesinemised artistide Passenger ja Hurts kontsertidel Tallinnas, Trad.Attack!'i kontserdil Tartu laululaval, mis oli üks Eesti suurimaid kontserte, ning esinemised mitmetel festivalidel nagu Võnge, Kõiguste, Intsikurmu jpt.

**<big>Albumid/EP-d:</big>**

* 2022 - "hi"

* 2023 - " MW studio live"

* 2025 - "Armageddon"

## Bändi algusaastad
2017. aastal hakkasid Taavi-Hans Kõlar ja Paula Pajusaar esinema kitarriduona. Duo võitis mitmeid mainekaid auhindu, nagu Round Table 2017 konkursi publiku lemmiku preemia, Uno Naissoo nimelise konkursi esikoht (2018) ning esikoht ja teine koht (2020). 2021. aastal sai ansambli uueks nimeks Minimal Wind ning pärast Eesti Laul 2022 edu liitusid ansambliga Elisabeth Tiffany Lepik, Velle Tamme ja Ralf Erik Kollom.

## Ansambli koosseis
Alates 2025. aasta kevadest tegutseb bänd kahe- ja kolmeliikmelise koosseisuna, kus loomingulist protsessi juhivad Paula Pajusaar ja Taavi-Hans Kõlar ning live-koosseisus mängib trummar Robin Kiisholts.
* Paula Pajusaar - kitarrist, laulukirjutaja ja produtsent.

* Taavi-Hans Kõlar - kitarrist, laulukirjutaja ja produtsent.

* Robin Kiisholts - trummar.

**Endised liikmed:** 

* Elisabeth Tiffany Lepik 

* Velle Tamme

* Ralf Erik Kollom 

## Viited

## Välislingid
* Kollektiivi koduleht
* Eget Velleste, "Eesti Laulu superfinaal kujunes Viljandi siseasjaks", Maaleht, 16.02.2022
* Kadri Allikmäe, Marko Saarm, "Minimal Wind: "Meie jaoks oli finaali saamine šokk, see oli meie esimene lugu"", Sakala, 17. veebruar 2022
Infrapunaastronoomia

**Infrapunaastronoomia** on astronoomia haru, mis tegeleb taevakehade infrapunakiirguses vaatluse ja uurimisega.

Infrapunakiirguse avastas 1800. aastal Briti astronoom William Herschel. Infrapunaastronoomia rajati 1830. aastatel ja esialgu oli selle areng aeglane. 20. sajandil avastati, et infrapunakiirguses saab lisaks Päikesele ja Kuule uurida ka teisi taevakehasid. Pärast 1950. ja 1960. aastatel tehtud avastusi raadioastronoomias, rajati kaasaegne infrapunaastronoomia, et uurida taevakehi ja muid objekte väljaspool nähtava valguse lainepikkusi.

Kuna atmosfäär neelab infrapunakiirgust, paiknevad infrapunakiirgust uurivad teleskoobid Maa kõrgetes piirkondades või kosmoses. Sellised teleskoobid on näiteks Herscheli kosmoseteleskoop, James Webbi kosmoseteleskoop ja VISTA.

## Viited
Hans Vadi

**Hans Vadi** (22. juuni 1928 Tallinn – 8. oktoober 2005 Tallinn) oli eesti rahvusest Nõukogude Liidu lendur, lennundustegelane ja spordikohtunik

Vadi lõpetas aastal 1944 Tallinna poeglaste kaubanduskooli, 1946 Tallinna Rahandustehnikumi. Samal 1946. aastal alustas ta õppimist kursandina 
Eesti NSV OSOAVIAHIM-i Tallinna Aeroklubis mootorlennukursustel, kus algväljaõppesalga komandöriks oli äsja demobiliseerunud sõjaväelendur Hugo Abram. 
1948 – sooritas Vadi oma esimese langevarjuhüppe ja lendas välja biplaan õppelennukil Po-2, millel lendamiseks sai ta ka pilooditunnistuse.
 
1948 jätkas Vadi lende ühepinnalisel õppe-treeninglennukil UT-2, mis saigi otsustavaks tema lendurielukutse valikul.
Aastail 1949–50 töötas Vadi Tallinna Pioneeride Palees noortejuhendajana.
1951. aastal võeti Vadi vastu NSV Liidu relvajõudude Nikolajevi Merelennuväekooli, mille ta lõpetas 1952. aastal.
 
Sõjakooli kursandina lendas ta lennukitel Jak-18 ja Tu-2.
1952 kuni 1960 töötas Vadi Nikolajevi Merelennuväekoolis lendur-instruktorina ja lendurina, omandades 1. klassi kvalifikatsiooni ja teenides 
välja majori auastme, lendas lennukitel Li-2, Il-28, Tu-16 ja Jak-18U kokku ligi 4000 tundi.

Pärast demobiliseerumist 1960, asus Vadi tööle ALMAVÜ Tallinna Lennuspordiklubis purilennulüli lendur-instruktorina. 
Lendas purilennukitel KAI-12, A-11, A-15,  L-13 "Blanik" ja teistel klubi purilennukitel.
Vadi oli 1962–70 Tallinna Lennuspordiklubi ülem, lendas mootorlennukitel An-2 ja Jak-12. ALMAVÜ-st lahkumise ajaks oli tal kogunenud 5200 lennutundi. 
1970–91 töötas Kirovi nim. näidiskalurikolhoosis.

Vadi kuulus 1960–70 Eesti NSV Lennuspordiföderatsiooni presiidiumi (juhatusse), 1973–86 oli selle spordiliidu ase-esimees ja 1986–2003 ELF-i president. 
Alates 2003 ELFi Aupresident. 
Pärast lenduriameti mahapanekut, aastal 1970, tegutses ta puri- ja mudellennukohtunikuna, 1970 vabariiklik kategooria (Eesti NSV) ja 
1980 Üleliiduline (NSV Liit) kategooria.

## Viited
Zákupy

**Zákupy** (saksa keeles *Reichstadt*) on linn Tšehhis Libereci maakonnas Česká Lípa ringkonnas. Zákupy asub Česká Lípast ligi 8 km idas ja Liberecist umbes 30 km lääneedelas.

Zákupy vanalinn koos lossikompleksiga on alates 2003. aasta septembrist ajalooline linnakaitseala.

Asula on tekkinud 13. sajandi lõpul. Zákupyt on esmamainitud 1315. aastal ja alevina 1378. aastal (teistel andmetel 1359. aastal). Linnaõigused sai Zákupy 1541. aastal.

1876. aasta juulis sõlmiti Zákupys Austria-Ungari ja Venemaa keisririikide vahel Reichstadti lepe.

## Viited
Volkstheater (Viin)

**Volkstheater** (eesti keeles 'rahvateater') on Austria pealinna Viini VII linnaringkonnas aadressil Neustiftgasse 1 asuv teater. Üks suuremaid teatrimajasid saksa kultuuriruumis on projekteeritud 1889. aastal Hermann Helmeri ja Ferdinand Fellneri kavandite järgi.

## Välislingid

* Volkstheateri koduleht
Israël Silvestre

**Israël Silvestre**, ka **Israël Silvestre noorem** (sündinud 13. augustil 1619/1621 Nancys, surnud 11. oktoobril 1691 Pariisis) oli prantsuse maalikunstnik ja graafik.

## Eluloolist
Israel oli graafik Israël Silvestre vanema poeg. Joonistamise ja maalimise alustõed õppis ta oma isalt ja juba varajases nooruses ilmnes tema kunstianne. 1631. aastal jäi ta orvuks ja tuli elama oma onu Israël Henriet' juurde Pariisi. Seal arenes ta küpseks joonistajaks, kas onu toetusel, kes oli Jacques Callot' sõber ja Israëli oma õpilaseks võttis.

Kunstnik reisis oma elu jooksul palju Prantsusmaa provintsides. Umbes 1640- aasta paiku oli ta Itaalias ja arvatavasti uuesti 1643–1644 ja 1653. Pariisis seadis ta end sisse 1659. aastal; 1662. aastal sai ta kuninga õuemaalijaks ja alates 1673. aastast oli ta dofään Louis' joonistusõpetaja.

## Looming
Silvestre tegi peamiselt topograafilisi maastiku- ja linnavaateid, suure osa söövitas ta neist ise, samuti publitseeris oma joonistuste järgi tehtud graafilisi lehti. Tema trükiplaatidelt trükiti veel pärast tema surmagi.

## Viited
Chris Dickerson

**Henri Christophe Dickerson** (25. august 1939 – 23. detsember 2021) oli Ameerika Ühendriikide elukutseline kulturist.
Trmice

**Trmice** (saksa keeles *Türmitz*) on linn Tšehhis Ústí maakonnas Ústí nad Labemi ringkonnas. Trmice asub Ústí nad Labemist vahetult läänes, Bílina jõe kaldal.

Trmicet on esmamainitud 1264. aastal. Aastatel 1939–1993 Ústí nad Labemi linna osa. Alates 1. jaanuarist 1994 on Trmice iseseisev linn.

## Viited
Štramberk

**Štramberk** (saksa keeles *Stramberg*) on linn Tšehhis Morava-Sileesia maakonnas Nový Jičíni ringkonnas. Štramberk asub Kopřivnicest vahetult läänes, Nový Jičínist ligikaudu 8 km idas ja Ostravast umbes 28 km lõunaedelas.

Štramberk paikneb merepinnast keskmiselt 415 meetri kõrgusel. Madalaim kõrgus on 295 meetri merepinnast ja kõrgeim 557 meetrit.

Štramberki vanalinn on alates 1969. aasta juunist linnakaitsereservaat.

Štramberki on esmamainitud 1211. aastal, linnaõigused sai 1359. aastal.

Štramberkis on sündinud tšehhi maailmarändur ja kirjanik Jiří Hanzelka (1920–2003).

## Viited
Reichard

**Reichard** (harvemini ka *Reichardt*) oli Švaabimaalt Nördlingenist pärit aadlisuguvõsa.

## Ajalugu
### Varasem ajalugu
Reichardite kohta on esimesi teateid XVI sajandist Švaabimaalt Nördlingenist. Suguvõsaliin algab Nördlingeni bürgermeistri Kilian Reichartiga (Reichard) (suri pärast 1544). Tema vanem poeg Kilian Reichard (suri 1634) oli nimekas õigusteadlane, kelle Püha Rooma keiser tõstis aadliseisusse. Liin jätkus tema noorem venna Sebastian Reichardiga (1561−1631). XVII sajandil asus suguvõsa elama Kärntenisse Friesachi, kuid naasis peagi Nördlingenisse. 

### Liivimaa liin
Brandenburgi kuurvürsti teenistuses staabikapteniks tõusnud Jakob Johann Reichard (1666−?) asus 1694. aasta paiku elama Liivimaale ja temast sai suguvõsa Liivimaa haru esiisa. Tema poeg Jakob Johann Reichard (1698−1782) oli krahv Šeremetjevi Vecpiebalga valduste disponent (mõisavalitseja). 23. septembril (vkj) 1784 said tema neli poega − Gotthard Wilhelm (1728−1791), Friedrich Casimir (u 1732−1786), Jakob Johann (1735−1805) ja Otto Fabian (suri pärast 1784) − Püha Rooma keisrilt aadlitiitli. Neist hargnesid suguvõsa eri liinid. Jakob Johannist alguse saanud Liivimaa rüütelkonda immatrikuleeritud Holdre haru kustus juba tema poja Georg Valentini surmaga 1835. aastal. Friedrich Casimiri liini viimane esindaja oli ilmselt pojapojapoeg Karl Wilhelm von Reichard (1849−1869). Gotthard Wilhelmist alguse saanud haru oli Riias alles veel 1930. aastatel.

## Reichardid rüütelkonna matriklis
Johann Jakob vin Reichard (1735−1805) võeti 1790. aasta paiku Liivimaa kubermangu aadlisuguvõsaraamatusse ja immatrikuleeriti 12. jaanuaril (vkj) 1797 Liivimaa rüütelkonna matriklisse. Meditsiinidoktor Wilhelm von Reichard (1810−1893) võeti 3. augustil (vkj) 1866 Liivimaa kubermangu aadlisuguvõsaraamatusse.

## Suguvõsa liikmeid
*Kilian Reichard (suri pärast 1544), Nördlingeni raehärra
*Kilian von Reichard (suri 1634), nimekas õigusteadlane
*Sebastian Reichard (1561−1631), Nördlingeni bürgermeister
*Conrad Reichard (1596−?), Nördlingeni bürgermeister, Friesachi raehärra
*Valentin Johann Reichard (1631−?), õigusteaduse doktor, Nördlingeni sündik
*Wilhelm von Reichard (1810−1893), meditsiinidoktor, kihelkonnaarst, luuletaja

## Reichardi suguvõsa mõisavaldused
*Kuramaa:
**Dzimtmisa (*Adlig-Mißhof*) (1871−1920)
*Liivimaa eesti distrikt:
**Holdre (*Hollershof*) (1794−1810 pandi-, 1810−1841 pärusvaldus)
*Liivimaa läti distrikt:
**Akenstaka (*Klingenberg*) (kuni 1837, pandivaldus), Ķizbele (*Kipsal*) (1810−1822, pandivaldus)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 396, 398.
**Genealogisches Handbuch des Adels*. Adelslexikon. Bd XI. Limburg an der Lahn: C. A. Starke Verlag, 2000. Lk 267−268.
Moravský Beroun

**Moravský Beroun** (aastatel 1869–1910 **Beroun**, ka **Beroun na Moravě**, saksa keeles *Bärn*) on linn Tšehhis Olomouci maakonnas Olomouci ringkonnas. Moravský Beroun asub Olomoucist ligi 27 km põhjakirdes.

Moravský Beroun paikneb merepinnast 525 meetri kõrgusel.

Asulat on esmamainitud 1339. aastal.

## Viited
Nové Město pod Smrkem

**Nové Město pod Smrkem** (saksa keeles *Neustadt an der Tafelfichte*) on linn Tšehhis Libereci maakonnas Libereci ringkonnas. Nové Město pod Smrkem asub Poola piiri ääres, Liberecist ligi 22 km kirdes.

Nové Město pod Smrkem asub merepinnast 465 meetri kõrgusel.

Asula on rajatud 1584. aastal, linnaõigused sai 1592. aastal.

## Viited
Marek Rätsep

**Marek Rätsep** (sündinud 23. juulil 1969) on eesti muusik ja merendustegelane.  

Ta on ansambli Untsakad basskitarri mängija ja laulja ning purjelaevanduse ja merepääste entusiast ning laevajuht.

Ta on Eesti Vabatahtliku Mere- ja Järvepääste juhatuse liige.

## Viited
Pauluse Raamatupood

**Pauluse Raamatupood** on Tartus tegutsev raamatupood, mis alustas tegevust 1. märtsil 2002.

Poes on saadaval peaaegu kõik eestikeelsed kristliku sisuga väljaanded. Lisaks kristlik sümboolika, muusika, ehted ja kirikutarbed.

5. aprillil 2005 hävis pood tuleõnnetuse tagajärjel, kuid avas taas uksed sama aasta 8. juunil.

Pauluse Raamatupoe omanik on Tartu Pauluse kogudus.

## Välislingid

* Raamatupoe koduleht
Rtyně v Podkrkonoší

**Rtyně v Podkrkonoší** (saksa keeles *Hertin*) on linn Tšehhis Hradec Králové maakonnas Trutnovi ringkonnas.

Rtyně v Podkrkonoší paikneb merepinnast 405 meetri kõrgusel.

Küla on esmamainitud 1367. aastal. 1931. aastal anti Rtyněle uueks nimeks Rtyně v Podkrkonoší. Linnaõigused sai Rtyně v Podkrkonoší 1978. aastal.

## Viited
Wolfgang Schmidt

**Wolfgang Schmidt** (sündinud 23. septembril 1970 Hamburgis) on Saksamaa sotsiaaldemokraatlik poliitik ja jurist. Ta on alates 8. detsembrist 2021 Saksamaa eriülesannete minister ja liidukantselei juht Olaf Scholzi valitsuses.

## Elulugu
Ta sündis aastal 1970 Hamburgis. Ta hakkas aastal 1991 õppima Hamburgi ülikoolis õigusteadust ja lõpetas aastal 1995, lõpetades oma õpingud esimese riigieksamiga. Seejärel õppis ta kaks aastat Baskimaa Ülikoolis Bilbaos. Seejärel töötas ta Hamburgi ülikoolis teadusassistendina, mille järel sooritas aastal 2002 teise riigieksami.

Ta on aastast 1989 Saksamaa Sotsiaaldemokraatliku Partei (SPD) liige.

Aastatel 2002–2005 töötas ta Schmidt Olaf Scholzi nõuniku ja hiljem personaliülemana Saksamaa Sotsiaaldemokraatliku Partei peasekretärina. Ta järgnes Scholzile personaliülemana, kui viimane määrati SPD parlamendirühma esimeheks.

Kantsler Angela Merkeli valitsuses töötas Schmidt taas Scholzi personaliülemana Saksamaa töö- ja sotsiaalministeeriumis.

Aastatel 2010–2011 töötas Schmidt Rahvusvahelise Tööorganisatsiooni esinduse direktorina Saksamaal.

2011. aasta märtsist 2018. aasta märtsini oli ta Hamburgi Senati kantselei riiginõunik ning Hamburgi Vaba Hansalinna liiduvalitsuse, Euroopa Liidu ja välisasjade täievoliline esindaja. Aastatel 2014/15 juhatas ta Saksamaa Euroopa ministrite konverentsi ja esindas Hamburgi Euroopa Regioonide Komitees aastatel 2015–2018. Schmidti peeti tema ametiajal Hamburgi "mitteametlikuks välisministriks" ja ta vastutas ühiselt G20 tippkohtumise korraldamise eest Hamburgis 2017. aastal.

Kui tema mentor Olaf Scholz läks Angela Merkeli neljandasse valitsusse rahandusministriks ja Saksamaa asekantsleriks (14. märtsist 2018 kuni 8. detsembrini 2021), sai Schmidt Saksamaa rahandusministeeriumi riigisekretäriks (eesti mõistes kantsleriks).

8. detsembrist 2021 on ta Saksamaa eriülesannete minister ja liidukantselei juht.

## Isiklikku
Ta räägib soravalt hispaania keelt, on abielus mehhiklannaga ja neil on kaks last.
Lemmikloomade toortoitmine

**Lemmikloomade toortoitmine** on toitumisviis, kus lemmikloomadele, peamiselt koertele ja kassidele, pakutakse töötlemata ja looduslikku toitu, mis jäljendab nende metsikute esivanemate toitumisharjumusi. Selle eesmärk on rahuldada loomade evolutsioonilisi vajadusi, pakkudes neile bioloogiliselt sobivat toitu.

## Põhimõtted
Toortoitmise aluseks on arusaam, et metsikute kasside ja koerte saak on toitaineliselt loomulikult tasakaalus. Seetõttu püütakse koduloomadele pakkuda sarnast dieeti, mis koosneb peamiselt toorest lihast, siseorganitest, luudest ning vähesel määral köögiviljadest ja puuviljadest. Mitmekesine toortoit aitab vältida toitainete puudusest tingitud haigusi.

* **Tervislikum seedimine**: Toortoit sisaldab looduslikke ensüüme ja probiootikume, mis toetavad seedeelundkonna tööd.​
* **Paranenud suuhügieen**: Toored luud aitavad vähendada hambakivi teket ja hoiavad igemed tervena.
* **Tugevam immuunsüsteem**: Looduslik toitainete tasakaal toetab organismi vastupanuvõimet haigustele.
Toortoitmisele üleminek võib olla keeruline, eriti kui loom on harjunud töödeldud toiduga. Oluline on tagada, et toortoit oleks tasakaalustatud ja sisaldaks kõiki vajalikke toitaineid. Enne dieedi muutmist soovitatakse arutada seda veterinaariga, kes oskab anda nõu konkreetse looma vajaduste kohta. Kasutada tuleks värsket ja kvaliteetset toorainet ning jälgida looma tervist ja käitumist ning vajadusel kohanda dieeti. 

Toortoitmine võib pakkuda lemmikloomale mitmeid tervisega seotud eeliseid, kuid oluline on läheneda sellele teadlikult ja vastutustundlikult, tagades looma heaolu ja tervise.

## Viited
Burgtheater

**Burgtheater** (eesti keeles 'linnuseteater' või '(k. u. k.) õukonna teater') on Austrias Viinis Innere Stadti ringkonnas aadressil Universitätsring 2 asuv rahvusteater. 

See on saksa kultuuriruumi olulisim teater, üks tähtsamaid maailmas. Praeguses hoones, mis on ehitatud Gottfried Semperi ja Karl von Hasenaueri projekti järgi, tegutseb teater alates 1888. aastast.

## Vaata ka
*Volksgarten

## Välislingid

* Burgtheateri koduleht
Bobby Darin

**Bobby Darin** (sünninimi **Walden Robert Cassotto**; 14. mai 1936 New York – 20. detsember 1973 Los Angeles, California) oli USA poplaulja. Ta esitas nii popmuusikat, džässi, *[[rock'n'roll]]*i, folki, svingi kui ka kantrit.

Ta alustas karjääri laulukirjutajana, kirjutades laule Connie Francisele. 1950. aastate teises pooles alustas Darin ka ise lauljakarjääri. Tema esimene hittlaul oli "Splish Splash" (1958). Sellele järgnesid sellised hitid nagu "Queen of the Hop" (1958), "Dream Lover" (1959), "Mack the Knife" (1959) ja "Beyond the Sea" (1960). "Mack the Knife" oli tema esimene ja ainus esikohasingel USA-s. 1950. aastate lõpuks on Darin saavutanud tuntuse *[[teen idol]]*ina. 1960. aastal pälvis Darin esimest korda välja antud parima uue artisti Grammy auhinna. Lisaks pälvis samal aastal tema "Mack the Knife" parima salvestise Grammy.

Lauljakarjääri kõrvalt mängis Darin 1960. aastatel tosinas mängufilmis. 1962. aastal pälvis Darin parima uue meesnäitleja Kuldgloobuse.

Aastatel 1960–1967 oli Darin abielus näitleja Sandra Deega. Neil oli poeg Dodd Mitchell. Dee ja Darin mängisid koos filmides "Läheneb september" ("Come September"; 1961), "If a Man Answers" (1962) ja "That Funny Feeling" (1965).

2004. aastal valmis Dee ja Darini elul põhinev film "Beyond the Sea". Filmi lavastas Kevin Spacey, kes kehastas filmis ka Darinit. 

Darinil oli terve elu probleeme tervisega. Kaheksa-aastaselt diagnoositi tal südamerike. Samuti kannatas ta reuma all. 1971. aastal tehti talle esimene südameoperatsioon. Darin suri 1973. aasta detsembris 37-aastaselt pärast järjekordset südameoperatsiooni.

1990. aastal võeti Darin Rock'n'rolli Kuulsuste Halli ja 1999. aastal Laulukirjutajate Kuulsuste Halli liikmeks. 2010 pälvis ta postuumselt ka Grammy elutööauhinna.

## Viited

## Välislingid
*
1969. aasta Somaalia riigipööre

**1969. aasta Somaalia riigipööre** oli 21. oktoobril 1969 Somaalias toimunud võimupööre, millega tulid võimule Kõrgeima Revolutsiooninõukogu vasakäärmuslikud ohvitserid eesotsas Maxamed Siyaad Barre'iga. Somaalia relvajõud võtsid Barre'i käsul Muqdisho enda kontrolli alla ning nõudsid riigi seniste juhtide tagasiastumist. Riigipöörde käigus keegi viga ei saanud, president Sheikh Mukhtar Mohamed Hussein ja peaminister Muhammad Haji Ibrahim Egal astusid tagasi ning algas 21-aastane Barre'i autokraatlik valitsusaeg.

Riigipöördeni viinud pinged said suuresti hoogu sama aasta märtsis toimunud vastuolulistest parlamendivalimistest. Pärast riigipööret oli Somaalia 1977. aastani Nõukogude Liidu satelliitriik ning pärast seda Ameerika Ühendriikide liitlane. Tegu oli vaid üheksa aastat iseseisvana eksisteerinud riigi esimese eduka ning kokku kolmanda riigipöördekatsega.

## Viited
Kultuuri ja Teaduse Palee

**Kultuuri ja Teaduse Palee** (poola keeles *Pałac Kultury i Nauki*) on tähelepanuväärne kõrghoone Poola pealinnas Varssavis. Kogukõrgusega 237 meetrit on see Varso järel kõrguselt teine ​​hoone Poolas ja üks kõrgemaid Euroopa maailmajaos. 1955. aastal valminud hoones asuvad erinevad avalikud ja kultuurilised asutused, nagu kinod, teatrid, raamatukogud, spordiklubid, ülikoolide teaduskonnad ja Poola Teaduste Akadeemia ametiasutused. Alates 2007. aastast on see kantud kohalikku kultuuriväärtuste registrisse.

Selle projekteeris Nõukogude Liidu arhitekt Lev Rudnev "seitsme õe" stiilis.

## Välislingid
*
Złota 44

**Złota 44** on 192-meetri kõrgune mitmeotstarbeline kõrghoone, mis asub Poola pealinnas Varssavis.

## Vaata ka
*Złote Tarasy

## Välislingid
*
InterContinental Warszawa

**InterContinental Warszawa** on 164-meetri kõrgune hotellina kasutatav kõrghoone, mis asub Poola pealinnas Varssavis.

Viietärnihotelli vahetusse lähedusse jäävad Pałac Kultury i Nauki, Warszawa Centralna ja Złote Tarasy.

## Välislingid
*
Warsaw Spire

**Warsaw Spire** on 220-meetri kõrgune büroopindadega kõrghoone, mis asub Poola pealinnas Varssavis.

## Välislingid
*
Vít Rakušan

**Vít Rakušan** (sündinud 16. juunil 1978 Kolínis) on Tšehhi poliitik ja pedagoog, ta on erakonna *Starostové a nezávislí* esimees. Ta on 17. detsembrist 2021 Tšehhi siseminister; lisaks on ta samast ajast Tšehhi esimene asepeaminister.

Ta sündis aastal 1978 Kolínis. Ta õppis ajalugu ja germanistikat Lõuna-Tšehhi ülikoolis České Budějovices ja koolijuhtimist Karli ülikoolis.

Aastast 2001 hakkas ta õpetama Kutná Hora gümnaasiumis saksa keelt, ajalugu ja politoloogiat.

Ta liitus aktiivse poliitikaga 2010. aastal, kui kohalike omavalitsuste valimistel oli tal loosungiks "Muudatus Kolíni jaoks" (tšehhi keeles Změna pro Kolín) ja valiti Kolíni linnavolikogu saadikuks. Sama aasta novembris valiti ta Kolíni linnapeaks. 2014. aasta kohalike omavalitsuste valimistel valiti ta tagasi linnavolikogu liikmeks ja Kolíni linnapeaks.

Ta osales 2012. aastal Kesk-Böömimaa piirkondlikel valimistel erakonnavaba kandidaadina poliitilistes ühendustes TOP 09 ja Starosta Kesk-Tšehhi maakonnas(Tšehhi keeles TOP 09 a Starostové pro Středočeský kraj) ning valiti maakonnanõukogusse. Aastal 2015 liitus ta liikumisega *Starostové a nezávislí*. Ta oli liikumise riikliku komitee liige ja Kesk-Tšehhi maakonna piirkondliku organisatsiooni esimehe esimene asetäitja. VIII. liikumise vabariiklikul kongressil 2016. aasta mais valiti liikumise esimeseks aseesimeheks, saades 144 delegaadi häälest 137 (95%).

17. detsembrist 2021 Tšehhi siseminister; lisaks on ta samast ajast Tšehhi esimene asepeaminister.

## Isiklikku
Taon teist korda abielus, tema praeguseks naiseks sai septembris 2015 Marie Auerová, neil on kaks poega; lisaks on tal esimesest abielust tütar. Pere elab Kolínis. Tema isa on arst ja poliitik Jan Rakušan (sündinud 1947).
Vincenz Kletzinsky

**Vincenz Kletzinsky** (1826, Gutenbrunn – 1882, Viin) oli Austria keemik.

Ta oli esimesi, kes kasutas termineid biokeemia, biofüüsika ja biosemiootika. 

## Teoseid
*Kletzinsky, Vincenz 1857. *Pharmakologie*. Wien: Braumüller.
*Kletzinsky, Vincenz 1858. *Compendium der Biochemie*. Wien: Wilhelm Braumüller.
*Kletzinsky, V. 1871. *Populäre Vorträge über hygiänische Kosmetik*. Wien.

## Viited

## Välislingid
Biograafia.
Päevakord

**"Päevakord"** on prantsuse kirjaniku Éric Vuillardi ajalooline jutustus. Esmalt aastal 2017 prantsuse keeles ilmunud raamat tõlgiti eesti keelde aastal 2021 ning see ilmus Loomingu Raamatukogu sarjas. Tõlkija Indrek Koff kirjeldab saatesõnas Vuillardi omapärast meetodit, kus autor loob jutu erinevatest, eraldiseisvalt väheolulistest, piltidest. "Päevakord" tõi autorile prantsuse mainekaima kirjandusauhinna Goncourt'i.

## Sisu
Raamatu tegevus keskendub 1930. aastate lõpu Austriale ning näitab, kuidas tuli võimule Saksa natsipartei ja toimus anšluss. Vuillard süüvib põhjalikumalt Austria suurärimeeste ja poliitikute Kurt Schuschniggi, Joachim von Ribbentropi, Adolf Hitleri ja muude oluliste otsustajate tegevusse.

## Viited
Londoni rahuleping (1867)

**Londoni rahuleping** (inglise keeles *Treaty of London*, prantsuse keeles *Traité de Londres*), mida sageli nimetatakse pärast 1839. aasta rahulepingut ka **Teiseks Londoni rahulepinguks**, andis Luksemburgile täieliku sõltumatuse ja neutraalsuse. Leping allkirjastati 11. mail 1867 pärast Austria-Preisi sõda ja Luksemburgi kriisi. Sellel olid ulatuslikud tagajärjed Luksemburgile ja Euroopa suurriikide suhetele.

## Välislingid
Ian Gillan

**Ian Gillan** (sündinud 19. augustil 1945 Chiswickis Londonis) on inglise laulja ja laulukirjutaja, kes on tuntud kui ansambli Deep Purple solist. 

Ta on bariton, kuid tuntud andeka falsetilauljana. 

Aastatel 1969–1973 oli Gillan Deep Purple'is. 1975–1978 laulis ta Ian Gillan Bandis ja 1978–1982 ansamblis Gillan. 1983. aastal oli ta ansambli Black Sabbath laulja ja tema laulu võib kuulda ansambli albumil "Born Again". Aastatel 1984–1989 oli ta ja on 1992. aastast jälle Deep Purple'i laulja.

1970. aastal laulis ta peaosa Andrew Lloyd Webberi ja Tim Rice'i albumil "Jesus Christ Superstar", mille põhjal jõudis 1971. aastal lavale rokkooper "Jesus Christ Superstar".

2016. aastal võeti Gillan Deep Purple'i liikmena vastu Rock'n'rolli Kuulsuste Halli.

## Välislingid
*https://gillan.com/
Planá

**Planá** (ka **Planá u Mariánských Lázní**, saksa keeles *Plan*) on linn Tšehhis Plzeňi maakonnas Tachovi ringkonnas. Planá asub Tachovist ligi 11 km kirdes ja umbes 48 km Plzeňist lääneloodes.

Planá paikneb merepinnast 506 meetri kõrgusel.

Planát on esmamainitud 1251. aastal.

Planá vanalinn on alates 1992. aasta septembrist ajalooline linnakaitseala.

## Viited
Ameerika Ühendriikide põhiseaduse kahekümne neljas parandus

**Ameerika Ühendriikide põhiseaduse kahekümne neljas parandus** on Ameerika Ühendriikide põhiseaduse muudatus oma kodanike hääletusõiguse maksude tasumatajätmise tõttu piiramise keelustamisest.

Parandus võeti vastu Kongressis 27. augustil 1962  ning ratifitseeriti osariikide tasemel 23. jaanuaril 1964.

## Tekst
### Inglise keeles

### Eesti keeles
Aleksandri palee

**Aleksandri palee** (vene keeles *Александровский дворец*) on endine keiserlik residents Tsarskoje Selo linna lähedal Venemaal, mis asub Peterburi südalinnast umbes 28 kilomeetrit lõuna pool. Palee tellis keisrinna Katariina II aastal 1792.

## Vaata ka
*Keiserlik paviljon
*Katariina palee

## Välislingid
Deep Purple (album)

"**Deep Purple**" on ansambli Deep Purple kolmas stuudioalbum, mis ilmus 1969. aastal. 

## Laulud
# Chasing Shadows – 5:34 (Jon Lord/Ian Paice)
# Blind – 5:26 (Lord)
# Lalena – 5:05 (Donovan)
# Fault Line – 1:46 (Lord/Ritchie Blackmore/Paice/Nick Simper)
# The Painter – 3:51 (Lord/Blackmore/Evans/Paice/Simper)
# Why Didn't Rosemary? – 5:04 (Blackmore/Lord/Evans/Simper/Paice)
# Bird Has Flown – 5:36 (Evans/Blackmore/Lord)
# April – 12:05 (Blackmore/Lord)

## Muusikud
*Rod Evans – laul
*Ritchie Blackmore – kitarr
*Nick Simper – basskitarr, taustalaul
*Jon Lord – klahvpillid, orel, taustalaul
*Ian Paice – trummid
Keiserlik paviljon

**Keiserlik paviljon** (vene keeles *Императорский павильон*) on hüljatud raudteejaamahoone, mis asus Peterburi-Varssavi raudtee ja Keiserliku haruraudtee ristumiskohas. Tänapäeval asub see Puškini linnas.

Vene keiserlikul perekonnal oli veel kaks eraraudteejaama nimega Keiserlik paviljon – üks Moskvas ja teine Peterburi Vitebski vaksalis. 

## Välislingid
*
Toivo Kurg

**Toivo Kurg** (2. aprill 1946 Kolga vald – 20. detsember 2021) oli eesti üliraskekaalu  tõstja.

Ta õppis Tallinnas Kutsekoolis keevitajaks.

Ta hakkas tõstmisega tegelema aastal 1963.  Treenis esialgu Tallinna Kalevis Jaan Toome, hiljem Jõus Taimu Viiru, Arne Heinlaiu ja Viktor Agudini juhendamisel.

1966 saavutas Eesti meistri tiitli poolraskekaalus tõstmises

Saavutused:

Suurmeister aastast 1972 ja Nõukogude Liidu meistersportlane;
•13-kordne Nõukogude Liidu -i maaspordiühingute meister ja  13 kordne  Eesti meister tõstmises;
•Püstitanud  kokku 32  Eesti tõsterekordit. 
• Eesti meister vasaraheites;
•Isiklik rekordid  tõstmises kolmevõistluses  560kg  ja  kahevõistluses 400kg; surumises 195 kg (1971); rebimine 170 kg (1977) ja tõukamine 232,5kg (1980)

•Jõutõstmise rekord kogusumma 900kg (330+220+350kg)  1977 aastal, oli maailmas 4. tulemus.

Lisaks tõstmisele harrastas ta ka vasaraheidet ja kuulitõuget.

Ta oli Jõu kesknõukogus instruktor. Töötas aastatel 1980–2000 Kirovi kalurikolhoosis keevitajana.

## Välislingid
*Biograafia ESBL-is
The Book of Taliesyn

"**The Book of Taliesyn**" on ansambli Deep Purple 1968. aastal ilmunud, teine stuudioalbum. 

## Laulud
# "Listen, Learn, Read On" (Ritchie Blackmore/Rod Evans/Jon Lord/Ian Paice) 4:04
# "Hard Road (Wring That Neck)" (R. Blackmore/J. Lord/I. Paice/Nick Simper) 5:13
# "Kentucky Woman" (Neil Diamond) 4:44
# a) "Exposition" (R. Blackmore/N. Simper/J. Lord/I. Paice) / b) "We Can Work It Out" (John Lennon/Paul McCartney) 7:07
# "The Shield" (R. Blackmore/R. Evans/J. Lord) 6:06
# "Anthem" (R. Evans/J. Lord) 6:31
# "River Deep, Mountain High" (Jeff Barry/Ellie Greenwich/Phil Spector) 10:12

## Muusikud
*Rod Evans – laul
*Ritchie Blackmore – kitarr
*Nick Simper – basskitarr, taustalaul
*Jon Lord – klahvpillid, Hammondi orel, taustalaul
*Ian Paice – trummid
Lev Rudnev

**Lev Vladimirovitš Rudnev** (vene keeles Лев Владимирович Руднев; 13. märts (1. märts vkj) 1885 Opotška, Pihkva kubermang – 19. november 1956 Moskva) oli nõukogude arhitekt ja juhtiv praktik stalinistliku arhitektuuri alal.

## Elulugu
Rudnev sündis kooliõpetaja peres. Ta lõpetas Riia Reaalkooli (praegu Riia 1. Riiklik Gümnaasium) ja astus 1906. aastal Keiserliku Kunstide Akadeemia juures asuvasse Kõrgemasse Kunstikooli. Koolis õppis ta Leon Benoisi käe all maalimist ja Ivan Fomini käe all arhitektuuri. 1911. aastast oli Rudnev edukas arhitektuurivõistlustel ja 1915. aastal sai temast diplomeeritud spetsialist.

Pärast Veebruarirevolutsiooni võitis ta võistluse, mille tulemusel rajati Petrogradi Marsi väljakule Revolutsioonivõitlejate Monument.

Pärast Teise maailmasõja lõppu osales Rudnev varemetes Voroneži, Stalingradi, Riia ja Moskva rekonstrueerimisel. Aastail 1922–1948 oli Rudnev Leningradi Kunstiakadeemia (endise Keiserliku Peterburi Kunstiakadeemia) professor ja aastail 1948–1952 Moskva Arhitektuuriinstituudi professor. Rudnev oli ka Nõukogude Arhitektuuriakadeemia liige.

Rudnevi tähelepanuväärseim arhitektuuriteos on Lomonossovi Moskva Riikliku Ülikooli ansambel Varblase (tollal Lenini) mägedel (1948–1953; projekteeritud koos S. Tšernõšoviga, P. Abrossimoviga, A. Hrjakoviga ja insener V. Nasonoviga). Poola pealinnas Varssavis asuv Kultuuri ja Teaduse Palee (1952–1955) meenutab selgelt ansambli skulptuurset stiili.

## Kirjandus
*Kalju Treufeldt. "Arhitekt Lev Rudnev". // Kalender 1985. Koostanud Gondo Olevsoo. Eesti Raamat. Tallinn 1984. Lk 100–105 

## Välislingid
Brumov-Bylnice

**Brumov-Bylnice** on linn Tšehhis Zlíni maakonnas Zlíni ringkonnas. Asub Slovakkia piiri ääres, Valašské Kloboukyst ligi 6 km lõunas ja Zlínist umbes 30 km kagus.

Brumov-Bylnice paikneb merepinnast 330 meetri kõrgusel.

Brumovit on seoses sealse lossiga esmamainitud 1255. aastal. 1964. aastal ühendati Brumovi ja Bylnice asula. 1. jaanuaril 1965 sai Brumov-Bylnice linnaõigused.

## Viited